Праект стварэння інклюзіўнага тэатра з’яўляецца міжнародным: яму дапамагаюць беларускія і замежныя артысты, драматургі, мадэльеры і музыканты. Пастаноўшчыкам спектакля “Флейта-чарадзейка” выступіў вядомы рэжысёр Ігар Сідорчык. Асноўную сцэнаграфію і дэкарацыі ствараў Веньямін Маршак, а ў распрацоўцы касцюмаў удзельнічаў куцюр’е Янж Нядвецкі, упрыгажэннямі якога карыстаюцца Джоні Дэп і Патрыцыя Каас. Прадзюсарам спектакля выступіў заснавальнік Альтэрнатыўнага тэатра Леанід Дзінерштэйн, а мастацкім кіраўніком — артыстка балета і рэжысёр Ірына Пушкарова. Кампазітарам і аўтарам лібрэта стала Марыя Дземянкова, а аўтарам тэкстаў — Вольга Залеская.